**Andrew Lambrou** (kreik. Άντριου Λάμπρου, *Ántriou Lámprou*, s. 25. toukokuuta 1998 Sydney, Uusi Etelä-Wales, Australia), on kyproksenkreikkalaista taustaa oleva australialainen laulaja. Hän edusti Kyprosta vuoden 2023 Eurovision laulukilpailussa Liverpoolissa Isossa-Britanniassa.

Varhaiselämä
------------

Lambrou syntyi vuonna 1998 kyproksenkreikkalaiseen perheeseen. Toinen hänen isoisistään on alun perin kotoisin Páfoksesta Kyprokselta. Lambroulla on myös juuria Límnoksen saarelta Kreikasta.

Lapsena hän kävi *AMS Music School* -nimistä koulua, jossa hän opetteli myös pianon soittoa. 5-vuotiaana Lambrou esitti Sound of Music -musikaalista tunnetun "Do-Re-Mi"-kappaleen ja saavutti esityksellään ensimmäisen sijan koulunsa järjestämässä eisteddfod-juhlassa.

Ura
---

### 2013–2020: Uran alku ja *The X Factor*

Lambrou nousi kuuluisuuteen vuonna 2013 ladattuaan YouTubeen cover-version Evanescencen kappaleesta "My Immortal". Instagramiin julkaistu 15-sekuntinen cover-versio Sam Smithin kappaleesta "Stay With Me", jonka jakoi myös espanjalainen musiikkisivusto, toi Lambroulle yhdessä yössä melkein noin 2000 uutta Instagram-seuraajaa.

Vuonna 2015 Lambrou osallistui The X Factor Australia -kilpailun 7. tuotantokaudelle. Kilpailussa hän karsiutui tuomareiden tapaamisvaiheessa, juuri ennen live-esityksiä, mikä kuitenkin sijoitti hänet Top 20 -joukkoon.

| *The X Factor* esitykset ja tulokset (2015) |
| --- |
| Jakso | Kappale | Alkuperäinen artisti | Tulos |
| Koelaulut | "Chains" | Nick Jonas | Eteni pudotusleireihin |
| Pudotusleirit ja tuolihaaste | "Ain't Nobody" | Rufus & Chaka Khan | Eteni tuomareiden tapaamiseen |
| Tuomareiden tapaaminen | "Start Again" | Conrad Sewell | Karsiutui kilpailusta (Sijoitus: Top 20) |

Julkaistuaan vuosien ajan cover-versioita netissä, Lambrou siirtyi myöhemmin kirjoittamaan omaa musiikkiaan ja kasvatti näin jatkuvasti kasvavaa fanikuntaansa. Vuonna 2017 Lambrou allekirjoitti levytyssopimuksen Sony Music Publishing -nimisen levy-yhtiön kanssa. Tämä antoi Lambroulle mahdollisuuden kehittää omia musiikillisia kykyjään ja tehdä yhteistyötä muiden artistien kanssa.

### 2021–: *Eurovision – Australia Decides* ja Eurovision laulukilpailu 2023

Vuoden 2021 alussa Lambrou allekirjoitti levytyssopimuksen sydneyläisen levy-yhtiön *City Pop Recordsin* kanssa ja julkaisi debyyttisinglensä nimeltä "Throne". Australian riippumattomien levy-yhtiöiden yhdistys kirjoitti pääjutussaan "Throne"-kappaleesta seuraavasti: "*Throne* on synkkä ja vakuuttava debyyttisingle, jossa nuori laulaja-lauluntekijä viestittää saapumisestaan nousevana pop-laulajana."

Heinäkuussa 2021 Lambrou julkaisi toisen singlensä nimeltä "Lemonade", josta Lambrou itse sanoi, että "[se] edustaa tietämystä siitä, että hyvä odottaa nurkan takana ja että jokaiselle on olemassa oma täydellinen ihmisensä." 24. syyskuuta 2021 julkaistiin Lambroun kolmas single nimeltään "Confidence".

Vuonna 2022 Lambrou kilpaili Australian euroviisukarsinnassa nimeltään *Eurovision – Australia Decides* kappaleella "Electrify". Kilpailussa hän sai 51 pistettä ja sijoittui sijalle 7.

17. lokakuuta 2022 ilmoitettiin, että Kyproksen yleisradioyhtiö CyBC oli valinnut Lambroun edustamaan Kyprosta vuoden 2023 Eurovision laulukilpailuun Liverpooliin. Samassa kuussa Lambrou allekirjoitti levytyssopimuksen *Panik Recordsin* kanssa, joka on sekä Kreikan että Kyproksen johtava levy-yhtiö, ja jonka kanssa CyBC ylläpitää sopimusta Eurovision laulukilpailuun osallistumisesta ja tulevien kappaleiden julkaisemisesta.

Diskografia
-----------

### Singlet

| Nimi | Vuosi | Albumi |
| --- | --- | --- |
| "Throne" | 2021 | Albumittomat singlet |
| "Lemonade" |
| "Confidence" |
| "Electrify" | 2022 |

Lähteet
-------

1. 1 2 3  Papaemmanouel, Emma: Andrew Lambrou ready to "Electrify" Eurovision fans *SBS*.  18.2.2022. sbs.com.au. Viitattu 19.11.2022. (englanniksi)
2. 1 2  Cyprus will send Andrew Lambrou to Liverpool *eurovision.tv*.  17.10.2022. EBU. Viitattu 17.10.2022. (englanniksi)
3. 1 2  Farren, Neil: 🇨🇾 Cyprus: Andrew Lambrou to Eurovision 2023  17.10.2022. eurovoix.com. Viitattu 17.10.2022. (englanniksi)
4. 1 2  Jiandani, Sanjay (Sergio): Cyprus: Andrew Lambrou will fly to Liverpool!  17.10.2022. esctoday.com. Viitattu 17.10.2022. (englanniksi)
5. 1 2 3 4 5  Adams, William Lee: Cyprus confirms Andrew Lambrou as Eurovision 2023 singer  17.10.2022. wiwibloggs.com. Viitattu 17.10.2022. (englanniksi)
6. 1 2 3 4  About – Andrew Lambrou  17.10.2022. andrewlambroumusic.com. Viitattu 17.10.2022. (englanniksi)
7. 1 2  Andrew Lambrou Gets Confident On New Single  24.9.2021. milkymilkymilky.com. Viitattu 19.11.2022. (englanniksi)
8. 1 2  Feature: Andrew Lambrou – Throne  27.4.2021. air.org.au. Viitattu 19.11.2022. (englanniksi)
9. ↑  Golan, Nina: City Pop Records Released Andrew Lambrou’s Single  4.8.2021. musicpressasia.com. Viitattu 19.11.2022. (englanniksi)
10. ↑  Australia Decides 2022: Andrew Lambrou – "Electrify" eurovisionworld.com. Viitattu 17.10.2022. (englanniksi)
11. ↑  Granger, Anthony: 🇨🇾 Cyprus: Andrew Lambrou Signs With Panik Records *Eurovoix*.  24.11.2022. eurovoix.com. Viitattu 1.12.2022. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Andrew Lambrou